Endagiriro ya Sheraton Kampala Hotel okuva ku kisaawe e’Ntebe. Sheraton Kampala Hotel eri ku Ternan Avenue, mu kibuga Kampala. Okuva ku kisaawe ky’e Entebbe okutuuka ku Kampala Sheraton, vuga ng’odda mu Bukiikaddyo ku luguudo olwa Entebbe Express, ojja kusanga ttoolo nga wano ebidduka eby’emmotoka ebisinga bisasula enkumi ttaano era oluvannyuma weeyongereyo ng’oli ku luguudo olwo. Weekuumire ku mukono gwo ogwa ddyo osobole okusigala ku kkubo eryo, kuba waliwo erivaako eridda e Kajjansi, weeyongere mu maaso nalyo okutuuka ku luguudo lwa Northern Bypass. Tova ku Northern Bypass okutuuka mu ttaawo, era olumala okuliyitamu tovaako okutuusiza ddala ng’otuuse e Bwaise. Bw’otuuka e Bwaise vva ku nkulungo okwate oluguudo olwokusatu oluvaako olugenda e Wandegeya era ne lutuuka mu kibuga Kampala. Weeyongere mu maaso ku luguudo luno era nga lwe luyitibwa oluguudo lwa Bbombo. Vuga ogende mu maaso okutuuka ku nkulungo y’oku Bbiri. Enkulungo giviireko ku luguudo oluvaako olwokubiri olwolekera enkulungo ya Mulago Omukadde. Enkulungo eno nayo giviireko ku luguudo olwokubiri ogende butereevu era oyolekere enkulungo endala ey’oku luguudo Binaisa. Ku nkulungo y’oku Binaisa viraako ku luguudo olow’okubiri, oyingire ku luguudo lwa Yusufu Lule era nga ogenda nalwo okutuuka ku nkulundo eddako, olwo okwate ku ddyo, ku Ssezibwa. Oluguudo lwa Ssezibwa lujja kukusuula ku luguudo lwa Ternan era obeera wakalukwatako katono oveeko ku kkono, ojja kuba otuuse ku wankaaki wa Sheraton, mu Kampala.